Uznesenie Okresného súdu Rimavská Sobota sp. zn. 2P/66/2024 z 4. 12. 2024

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rimavská Sobota 2P/66/2024 6924202011 04. 12. 2024 JUDr. Alžbeta Marková ECLI:SK:OSRS:2024:6924202011.2
Uznesenie Okresný súd Rimavská Sobota v právnej veci maloletého - A. B., nar. XX.XX.XXXX, bytom u matky, zastúpeného Úradom práce, sociálnych vecí a rodiny Rimavská Sobota, dieťa rodičov: matky - C. B., nar.XX.XX.XXXX, bytom D. A., E. XXX/XX, zastúpenej JUDr. Evou Bornayovou, advokátkou s miestom výkonu činnosti D. A., F. XX a otca - G. H., nar. XX.XX.XXXX, bytom I. J. H., K. XXX/XX, t. č. G. XXX, B., Praha-Západ, ČR, o návrhu matky na zvýšenie výživného takto rozhodol: I.Súd
konanie z a s t a v u j e .
II.Žiaden z účastníkov nemá nárok na náhradu trov konania. odôvodnenie: 1.Matka sa podaným návrhom domáhala zvýšenia vyživovacej povinnosti otca k maloletému synovi, nakoľko jeho potreby podstatne vzrástli. 2.Na pojednávaní konanom dňa 4.12.2024 matka vzala svoj návrh v plnom rozsahu späť a žiadala konanie zastaviť. 3. Podľa § 29 Civilného mimosporového poriadku (1) Navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. (2) Súd konanie nezastaví, ak sa mohlo začať aj bez návrhu a je potrebné v konaní pokračovať. (3) Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4.Nakoľko matka vzala svoj návrh v plnom rozsahu späť, súd rozhodol tak ako je uvedené vo výroku tohto rozhodnutia. 5.O trovách konania súd rozhodol podľa § 52 Civilného mimosporového poriadku v zmysle ktorého žiaden z účastníkov nemá právo na náhradu trov konania ak tento zákon neustanovuje inak. Poučenie: Proti tomuto uzneseniu je otec oprávnený podať odvolanie do 15 dní odo dňa jeho doručenia na podpísanom súde ku Krajskému súdu v Žiline, v štyroch vyhotoveniach, pričom odvolanie musí obsahovať náležitosti uvedené v § 363 CSP a § 365 CSP.
Proti tomuto uzneseniu matka, právna zástupkyňa matky, kolízny opatrovník nie sú oprávnení podať odvolanie, nakoľko sa ho na pojednávaní výslovne vzdali.

